Komêka rêxistinanê Ewropa seba ke bêvengîya vera hêrişanê îşxalî yê dewleta tirke yê serê Rojawanî û Başûrê Kurdîstanî şermezar bikera verê Sersefîrîya Berze ya Amerîka ya Brukselî de roja şemeyî  do çalakîyêke bikera.
Eşkerayîya kome de ame vatene ke bi taybetî Amerîka, Konseya Ewropa û NATO vera hêrişanê dewleta tirke bêveng ê û Tirkîya her ke şina hêrişanê xo zêdînena. Eşkerayîye de ame vîrvistene ke dewleta tirke ya îşxalkere 24ê nîsane ra nata hêrişê Zap, Avaşîn û Metîna kena û armanc kena ke kurdan qir bikera. Koma rêxistinan ard ziwan ke bêvengîya NATOyî zî yena paştdayîşê NATOyî yê bi Tirkîya.
Eşkerayîye de dîya zanayene ke 29ê gulane roja şemeyî de saete 13.00-14.30 de verê Sersefîrîya Berze ya Amerîka ya Brukselî de adresê 'Boulevard du Regent 27, 1000 Brukselî de pê çalakîyêke bêvengîya vera hêrişanê îşxalî yê Tirkîya do bêra şermezarkerdene. Eşkerayîye de veng dîya her kesî ke wa tewrê çalakîye bibo.
Nê dezgehî çalakîye organîze kenê:
NAV-BEL (Navenda Civaka Kurd a Demokratîk li Belçîkayê)
ÎLPS (Lîga Têkoşîna Navneteweyî ya Gelan)
HBDH (Tevgera Şoreşê ya Yekbûyî ya Gelan) Belçîka
KCDK-E (Kongreya Civaka Kurd a Demokratîk li Ewropayê)
AÎDL (YekÎtiya Parastina Azadiyan û Mafan a Navneteweyî)
VREDE (Rêxistina Aştiyê ya Belçîkayê)
YJK-B (Yekîtiya Jinên Kurd li Belçîkayê)
Enstîtuya Kurd li Belçîkayê
Yekîtiya Hêzê ya Demokratîk li Belçîkayê
RESÎST ÛS-led War Movement (Tevgera yên li ber şer radibin a bi pêşengiya DYE'yê)
